**Scrisoarea unei mame...**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mi-a fost dor de tine, dragul meu copil,

Ani întregi la rândul... Florile de-april

Mi-au tot plâns pe frunte.. şi m-au sărutat

Când am stat in poartă şi te-am aşteptat!

Când am stat cu dorul şi inima grea

Mă rugam în taină "să te văd, aş vrea"

Să-ţi sărut obrazul, ochii să-ţi privesc,

Plin de bucurie, să-ţi spun te iubesc...

Te-am iubit din clipa-n care te-ai născut

Mi-aş fi dat şi viaţa dac-aş fi putut,

Te-am purtat de mână prin al vieţii val

N-am crezut vreodată că mă laşi la mal..

Azi îţi scriu scrisoare.. ştiu copilul meu

Ai familie mare, eşti cu Dumnezeu..

Şi sunt fericită de ai bucurie...

Dar ţi-ai uitat mama din copilărie...

Mi-a fost dor de tine.. de asta ţi-am scris

Dar îmi iau scrisoarea şi-ntr-un scrin, închis,

O voi ţine-ascunsă.. şi tu n-ai s-o vezi...

Şi nici pe acelea care stau grămezi,

Care ani de-a rândul, eu le-am adunat

Am plâns şi am scris.. şi te-am aşteptat..

Şi te-aştept şi-acuma, dragul meu copil...

Vino! Că se trece floarea de april...

08.03.2016